
1 straipsnis. Kodekso papildymas 5051 straipsniu
Papildyti Kodeksą 5051 straipsniu:
„5051 straipsnis. Lietuvos Respublikos Seimo laikinosios tyrimo komisijos teisėtų reikalavimų nevykdymas
1. Asmenų, kurie Lietuvos Respublikos Seimo laikinųjų tyrimo komisijų įstatyme nustatyta tvarka privalo pateikti dokumentus, duomenis, informaciją, žinias ar kitą medžiagą, jų nepateikimas Lietuvos Respublikos Seimo laikinosios tyrimo komisijos reikalavimu arba klaidingų ar tikrovės neatitinkančių dokumentų, informacijos ar duomenų pateikimas, atsisakymas pateikti paaiškinimą, vengimas atvykti į komisijos posėdį ar kito teisėto komisijos reikalavimo nevykdymas 
užtraukia baudą asmenims nuo vieno šimto penkiasdešimt iki šešių šimtų eurų ir juridinių asmenų vadovams ar kitiems atsakingiems asmenims – nuo trijų šimtų iki devynių šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo penkių šimtų penkiasdešimt iki devynių šimtų eurų ir juridinių asmenų vadovams ar kitiems atsakingiems asmenims – nuo aštuonių šimtų penkiasdešimt iki penkių tūkstančių eurų.“

2 straipsnis. 589 straipsnio pakeitimas
Papildyti 589 straipsnį 11 punktu:
„11) Lietuvos Respublikos Seimo laikinosios tyrimo komisijos nariai – dėl šio kodekso 5051 straipsnyje numatytų administracinių nusižengimų;“.

3 straipsnis. 614 straipsnio pakeitimas
Pakeisti 614 straipsnio 1 dalies 2 punktą ir jį išdėstyti taip:
„2) šio kodekso 224 straipsnio 1 dalyje, 322, 400, 505, 5051, 506, 507, 508 straipsniuose, 556 straipsnio 3 dalyje numatytų administracinių nusižengimų bylas, kai asmuo traukiamas administracinėn atsakomybėn už pareigūnų teisėtų reikalavimų nevykdymą, kliudymą jiems atlikti pareigas, jų garbės ir orumo įžeidimą ar už panašius nusižengimus, kai šie nusižengimai buvo padaryti tos pačios institucijos pareigūnams, kurie surašė administracinio nusižengimo protokolą;“.

Skelbiu šį Lietuvos Respublikos Seimo priimtą įstatymą.

